(SR) Fondue & Steak House ร้านนี้ได้ยินชื่อมานานแต่ยังไม่เคยลองซักที ย้ายทำเลที่ตั้งมาหลายที่จนล่าสุดลงหลักปักฐานมาอยู่ที่พหลโยธิน 9 ซ.ชำนาญอักษร ถ้ามา BTS ก็ลงสถานีอารีย์แล้วต่อมอไซด์มา 20 บ. ส่วนใครนำรถมาให้เลี้ยวเข้าพหลโยธิน 9 ซ.ชำนาญอักษรประมาณ 50 ม.ร้านอยู่ซ้ายมือในร้านมีที่จอดรถได้ประมาณ 10 คัน บรรยากาศในร้านเป็นสไตล์ in the house อบอุ่นเหมือนอยู่บ้าน

เมนูของที่ร้านฟองดูว์ แอนด์ สเต็ก เฮ้าส์ มีการปรับให้หลากหลายขึ้นโดยเพิ่มเมนูอาหารฝรั่งและฟิวชั่นมากขึ้น 
เมนูที่ได้ชิมไป
- Hoegaarden Rosee หวาน ๆ เหมือนสปาย เหมาะกับสาว ๆ 
- ตับไก่บดเสิร์ฟพร้อมขนมปังอบ180 บ.รสไม่จัดมากเนื้อเนียนพอประมาณ
- หอยลายอบกระเทียม 120 บ.เสิร์ฟคู่กับขนมปังกระเทียม กรอบ ๆ หอม ๆ 
- นาโช่ชีส หอมกลิ่นเครื่องเทศ และชีสเยิ้ม ๆ 
- ฟองดูว์น้ำมัน : ชุดเนื้อฟองดูว์ในประเทศสำหรับ 2 ที่ 800 บ. เซ็ตนี้ก็จะมีทั้งเนื้อ หมู กุ้ง ปลา ทางร้านใช้น้ำมันรำข้าวดีต่อสุขภาพ มีดิปให้จิ้ม 4 ชนิด ซัลซา , เทาซั่นไอร์แลนด์  , แตงกวาดอง  และ ซอสครีมหอมใหญ่ ส่วนใครอยากได้น้ำจิ้มแบบไทย ๆ ก็รีเควสได้ มีคชจ.เพิ่มเติมนิดหน่อยค่ะ
- ฟองดูว์แกะ(นิวซีแลนด์) 500 บ.ก็ไม่เลวนะคะ เนื้อแน่น ๆ ไม่เหม็นสาปมาก (มีกลิ่นแกะเป็นปกติ)
- สปาเก็ตตี้ผัดกุ้งกระเทียมพริกแห้ง และเฟตูชินี่หอยลายพริกแห้ง 2 จาน 180 บ.เท่ากัน ทั้งคู่รสคล้าย ๆ กันเป็นแนวผัดแห้งกับพริกและกระเทียมต่างกันที่เส้น และเนื้อสัตว์
- ชีสฟองดูว์ 650 บ.ทางร้านใช้ชีส 2 ชนิดผสมกับไวน์ขาว ชีสอร่อยกลมกล่อมมาก ๆ คนรักชีสไม่ควรพลาดในเซ็ตจะเสิร์ฟมาคู่กับขนมปังอบกรอบ และผลไม้ทั้ง กล้วย องุ่น สตอเบอรี่ 
- สเต็กปลากระพงขาว ซอสล็อบสเตอร์กับซอสมะม่วงซัลซ่า ปลาเนื้อนุ่ม ไม่เลี่ยนดีค่ะ
- สเต็กริบอายซอสพริกไท เสิร์ฟพร้อมเห็ดผัด มันบด และการ์ลิกครีม 450 บ.เนื้อนุ่ม ๆ ราดซอสพริกไทเข้ม ๆ มันบดก็เนียนดีน้า
- ช็อคโกแลตฟองดูว์เสิร์ฟพร้อมขนมปังและผลไม้  350 บ.เซ็ตนี้จะเสิร์ฟพร้อมกับผลไม้ และขนมปังอบกรอบ ส่วนช็อคโกแลตมีให้เลือกทาน 3 แบบ Original,Dark,Milk เราชอบดาร์คช็อคชิมแล้วดาร์คช็อคก็อร่อยสุดหล่ะ
- ช็อคโกแลตลาวา  200 บ.ซึ่งเลือกได้นะคะว่าจะทานเป็น Milk หรือ Dark Chocolate แน่นอนสายดาร์คก็ชอบดาร์คเหมือนเดิม
- เครปซูเซทท์ 350 บ.มาโชว์วิธีทำให้ดูสด ๆ ถึงโต๊ะ ตัวเครปแป้งนิ่มดีส่วนซอสส้มก็อร่อย ทางร้านเค้าใช้น้ำส้มสด เคี่ยวซอสส้มนานมาก (เคยเห็นที่อื่นเคี่ยวแป๊บ ๆ เสร็จละ) แล้วยังใส่เหล้า โชว์วิธีทำไฟลุกฟู่ฟ่า ตื่นตาตื่นใจทุกครั้งที่ได้ดู

ใครอยากลองฟองดูว์มาที่นี่มีครบทั้งฟองดูว์น้ำมัน ชีส และช็อคโกแลต นอกจากนี้ก็ยังมีเมนูอื่น ๆ ทั้งสเต็ก , พาสต้า , ขนมหวานต่าง ๆ สนใจแวะมาลองชิมได้ 